Trelis/gawiki huggingface dataset:
Ben Foster. Is imreoir sacair Shasana é Ben Foster. Imríonn sé le West Bromwich Albion i Sasana agus an Foireann Naisúnta Sasanach.
Tomasz Kuszczak. Is imreoir sacair Polannach é Tomasz Mirosław Kuszczak. Is cúl báire é, atá ag imirt le Manchester United i Sasana agus le foireann idirnáisiúnta na Polainne.
Nani. Is imreoir sacair Portaingéalach é Luís Carlos Almeida da Cunha nó Nani mar is fearr aithne air. Rugadh i bPraia, Rinn Verde é ar 17 Samhain 1986. Imríonn sé le Manchester United i Sasana agus le foireann idirnáisiúnta na Portaingéile.
An Caoláire Rua. Inbhear in Éirinn is ea é an Caoláire Rua. Tá sé ar cheann de na trí inbhear in Éirinn den chineál a dtugann na geolaithe fiord orthu, in éindí le Loch Súilí agus Loch Cairlinn. Creideann cuid acu gurbh iad na hoighearshruthanna san Oighearaois a ghearr é, cé go bhfuil an dá bh'fhéidir ann. Is é an Caoláire an teorainn nádúrtha idir Contae na Gaillimhe agus Contae Mhaigh Eo. Tá sé sé chiliméadar déag ar fad agus, sa lár, tá an t-uisce ansin breis is cúig mhéadar is dhá scór ar doimhneacht. 
Tá Cnoc Maol Réidh, agus é ocht gcéad seacht méadar déag ar airde, suite ar an gcladach thuaidh. Trasna an Chaoláire uaidh atá an Ros Rua agus brú Óige atá as úsáid inniu. Tá clú áirithe ar an bhfoirgneamh. I dtús báire, ní raibh ann ach teach beag tuaithe, ach b'ansin a bhí cónaí ar Ludwig Wittgenstein, an fealsamh Ostarach, ó theastaigh áit chiúin uaidh díreach i ndiaidh an Chéad Chogadh Domhanda. Nocht an tUachtarán Máire Mhic Róibín plaic cuimhneacháin san áit sa bhliain 1993 leis an tréimhse a cheiliúradh a chaith Wittgenstein anseo.
Ritheann an Bóthar Glas in aice leis an gCaoláire Rua, bóthar a gearradh i mblianta an Drochshaoil, nuair a fuair lucht an ocrais rilíf ó na húdaráis má bhí siad sásta obair den chineál seo a dhéanamh. Ritheann an bóthar naoi gciliméadar síos an t-inbhear ón Líonán.
An Óige. Is í An Óige, nó Cumann Brúnna Óige na hÉireann (Béarla: "Irish Youth Hostels Association") balleagraíocht náisiúnta Chumann Idirnáisiúnta na mBrúnna Óige i bPoblacht na hÉireann. 
Eagraíocht.
Tá ceanncheathrú na hÓige suite i mBaile Átha Cliath, 61 Sráid Mhuinseo, agus brú óige de chuid an chumainn suite san fhoirgneamh chéanna. I dtús na bliana 2009, bhí an Óige ag reáchtáil 26 bhrú óige ar fud na hÉireann, cuid acu ag freastal ar na custaiméirí ar fud na bliana, an chuid eile teoranta do shéasúr turasóireachta an tsamhraidh. 
Na haíochtlanna a bhíonn oscailte ar fud na bliana, tá siad suite i gcathracha móra na hÉireann, ach thairis sin, tá brúnna den chineál seo ag obair san Fhosadh i gCiarraí, in aice le Conga, i gceantar Ghaoth Dobhair agus i nGleann Dá Loch. 
Tá obair na mbrúnna bunaithe ar bhallraíocht na lóistéirí san Óige nó i gcraobh náisiúnta éigin eile de chuid an Chumainn Idirnáisiúnta. An duine a thagann ag lorg lóistín i gceann de na brúnna gan a bheith ina bhall, ní chuirtear ó dhoras é, ach beidh an lóistín níos daoire air. 
Tá an Óige ag comhoibriú le "Hostelling International NI" ("Brúdóireacht Idirnáisiúnta Thuaisceart Éireann"), ach níl baint dá laghad aici leis na "Backpacker Hostels" (brúnna na dturasóirí mála droma) ar fud na hÉireann.
Stair.
Bhí an-spéis ag Beere sa taisteal agus sa tsiúlóireacht, agus bhí sí ina ball den choiste a bhunaigh An Óige in 1931.
London Underground. Is meitreo nó córas traenach faoi thalamh é an London Underground i Londain. Osclaíodh é sa bhliain 1863, ach níl sa lá atá inniu ann ar an meitreo is mó ar domhan, mar a deirtear uaireanta. Glaotar an "Tiúb" air mar leasainm mar gheall ar chruth na dtollán. 
Ar an 7ú Iúil 2005, tharla ionsaí sceimhlitheoireachta ann inar maraíodh 52 duine agus inar gortaíodh 700.
Gearóid Mac Lochlainn. Is file é Gearóid Mac Lochlainn a rugadh i mBéal Feirste sa bhliain 1967. Tá clú idirnáisiúnta ar a chuid filíochta. 
Saol.
Níl Gaeilge ag Mac Lochlainn ón gcliabhán. D'fhoghlaim sé méid éigin Gaeilge ar an mbunscoil agus ansin thosaigh sé ag foghlaim na teanga ar Scoil Mhuire ar Bhóthar an Ghleanna in iarthar Bhéal Feirste agus é aon bhliain déag d'aois. Níos déanaí, ghlac sé post mar fhile cónaithe in Ollscoil Uladh, post atá á roinnt le hOllscoil na Ríona. Féachann sé ar an nGaeilge mar phróiseas foghlama fós. Deir sé faoin nGaeilge: "glaonn sí ort, ní féidir a seachnadh, bíonn sí i gcónaí ar foluain os do chionn."
Ba é "Babylon Gaeilgeoir" a chéad chnuasach filíochta. Sa réamhrá, dúirt an file iomráiteach Cathal Ó Searcaigh go raibh sé 'ag séideadh anáil bheo na n-óg isteach i seanscamhóga na Gaeilge, ag cur an fhuil a choipeadh arís ina cuislí, ag cur fonn suirí uirthi i dtearmann an dáin'. 
Bhuaigh "Sruth teangacha / Stream of tongues" Duais Michael Hartnett, Duais an Bhuitléaraigh (ón bhForas Gael-Mheiriceánach) agus Duais Eithne agus Rupert Strong.
Dar le beo.ie, "Tá rithimí an rap agus hip-hop chomh maith le jigeanna agus ríleanna le cluinstin ina chuid véarsaí. Is léiriú iad a chuid dánta ar an cheol atá taobh istigh de féin. Fear cúthail agus modhúil é Gearóid, a tógadh i gclann a cheol sular labhair siad. Nuair a amharcann tú air, is follasach go bhfuil ceol inmheánach á oibriú i gcónaí."
Is é a deir Cló Iar-Chonnacht faoi, "Tá bealach faoi leith, le saothar Mhic Lochlainn. Athraíonn a chuid frithlaochra buailte a riocht agus a gcultúr agus iad ag dul ó áit go háit trí thrí bhriste, mhacarónach. Tugann siad cúl do thraidisiúin sheanbhunaithe filíochta, aistriúcháin agus seanchais na nGael, ag gluaiseacht ó fhilíocht na mbard go "Spaghetti Westerns", ó na "Mississippi blues" go hamhráin ar an sean-nós, agus ar ais arís, turas a osclaíonn amach agus a chuimsíonn an próiseas cruthaitheach féin. Déantar smidiríní de choinbhinsiúin sa saothar seo áit a léiríonn "Criss-Cross" idirtheanga gan smacht gan ord inar thig le rud ar bith tarlú."
Conor Ó hAodha. Iar-imreoir agus bainisteoir iománaíochta is ea Conor Ó hAodha nó Conor Hayes mar atá aithne níos fearr air, a rugadh i gCill Tomóir i gContae na Gaillimhe ar an 11 Bealtaine 1958. D'imir sé leis a chumann áitiúil i gCill Tomóir agus bhí sé ina bhall de foireann idirchontae na Gaillimhe idir na blianta 1979 agus 1989. Bhí seisean ina chaptaen ar an bhfoireann a bhuaigh Craobh na hÉireann dhá bhliain as a chéile idir 1987 agus 1988. Agus é éirithe as an imirt, chaith sé na blianta idir 2002 agus 2006 mar bhainisteoir orthu.
Brian Ó Dúchair. Éireannach is ea Brian Ó Dúchair (Béarla: "Brian Dooher") a d’imir Peil Ghaelach ar son Thír Eoghain idir 1995 agus 2011.
Agus é ag imirt ar son Thír Eoghain, bhain sé trí Chraobh na hÉireann, cúig Chraobh Peile Uladh agus dhá Shraith Náisiúnta amach. Tá trí Uile-Réalta bainte aige chomh maith le sé Uile-Réalta Uladh. Imríonn sé ar son Chlann na nGael arb é a chlub áitiúil é.
Thabhaigh sé clú dó féin mar gheall ar a stíl imeartha dhíograiseach dhíbhirceach. Bhí a shliocht sin air, óir cé gur sa líne leath-thosach is mó a ainmníodh é, níor fhan sé ina mhuinín sin agus níorbh annamh dó obair na gcapall a dhéanamh i measc chosantóirí a fhoirne féin. Lena chois seo, is é a bhí deas ar chúilíní a scóráil. Ní raibh na himreoirí eile san fhoireann dall ar a luach mar imreoir, nó mar a dúirt Seán Caomhánach, “ní den áibhéil a rá gurb é an peileadóir is dúthrachtaí in Éirinn é.”
Is tréadlia é. Bhain sé cáilíocht amach in COBÁC, agus tá sé ag cleachtadh a ghairm, fán tuath, i gcontae Doire.
Fußball-Bundesliga. Is í an Fußball-Bundesliga (“Sraith Shacair na Cónaidhme”) an tsraith shacair is airde sa Ghearmáin. Tagann clubanna móra Gearmánacha ar nós Bayern München aisti.
Henrik Ibsen. Ba dhrámadóir agus file Ioruach é Henrik Johan Ibsen (20 Márta 1828 – 23 Bealtaine 1906). Tá ardcháil air mar dhuine de thionscnóirí an nua-aoiseachais sa drámaíocht.
Iriseoireacht. Is ionann iriseoireacht agus ceird ina ndéantar tuairisciú, scríbhneoireacht, eagarthóireacht nó grianghrafadóireacht ar nuacht, ar mhaithe le craobhscaoileadh. Is gnách go ndéantar í mar ghnó tráchtála. Tugtar iriseoir ar dhuine a bhíonn ag plé leis an gceird seo.
Ar an 2 Samhain gach bliain, ceiliúrtar an "Lá Idirnáisiúnta um Dheireadh leis an tSaoirse ó Phionós i gcás Coireanna in aghaidh Iriseoirí".
Obair.
Níl an iriseoireacht furasta mar obair. Mar shampla, b’fhearr lena lán léitheoirí go minic altanna a léiríonn cinnteacht agus atá ag teacht lena réamhchlaonta fhéin faoi ábhar, seachas alt a léiríonn go bhfuil castacht agus éiginnteacht ag baint leis an scéal.   Ach is annamh a ndéantar scagadh tomhaiste ar an bhfianaise a thacaíonn le téis áirithe "agus" ar an bhfianaise a bhréagnaíonn é. Tosaíonn iriseoirí uaireanta le freagra na ceiste agus ansin téann siad ag lorg na fianaise chun é a chruthú (nó níos measa, ag lorg fianaise chun téis nó réamhchlaonadh áirithe a chruthú).
Iriseoirí a maraíodh.
Is obair chontúirteach í amanna. Mar shampla sna 1990idí, bhí Veronica Guerin ag obair mar iriseoir imscrúdaitheach dúnmharaíodh Veronica Guerin i mBÁC ach rinne mangairí drugaí slad uirthi sa bhliain 1996.
Madagascar (scannán 1994). Scannán Cúbach is ea Madagascar (1994).
Seamus Conneely. Is peileadóir le Sligo Rovers é Seamus Conneely, a rugadh ar an 9 Iúil, 1988. Is cosantóir é, agus bhog sé chuig Galway United ó Mervue United sa bhliain 2007. Sa bhliain 2011 bhog sé go Sheffield United agus chuaigh sé ar iasacht go Alfreton Town sa bhliain 2012. D'fhil sé go hÉirinn, agus imríonn sé anois i Sligeach. Chríochnaigh sé bliain amháin san fhoireann faoin-21, sula bhfuair sé ardú céime chuig an bpríomhfhoireann in aghaidh Shamrock Rovers i bPáirc Terryland.
Rugadh Seamus i Londain, ach bhog sé chuig Conamara lena thuismitheoirí. Ón am sin, d'fhoghlaim sé Gaeilge líofa. Fosta, d'imir sé peil Ghaelach aois-íochtarach le Gaillimh.
Onóir Idirnáisiúnta.
D'imir Conneely peil idirnáisiúnta le Poblacht na hÉireann ag aois faoi-17, faoi-21 agus faoi-23.
James O'Shea. Is peileadóir gairmiúil é James 'Jay' O'Shea (rugadh 10 Lúnasa 1988), a imríonn le Milton Keynes Dons. D'imir sé cheana le Galway United F.C. agus ansin le Birmingham City. Is cliathánaí é, ach imríonn sé mar bhuailteoir anois is arís.
Onóir Idirnáisiúnta.
Imríonn O'Shea peil idirnáisiúnta le Poblacht na hÉireann, ag aois faoi-bhliain agus fiche. Scóráil sé a chéad chúl sa bhua 2-1 in aghaidh na Spáinne ar an 28ú lá de Márta, 2009.
Beverly Hills Chihuahua. Scannán Meiriceánach is ea Beverly Hills Chihuahua (2008).
Na Sléibhte Apaláiseacha. Sliabhraon mór in Oirthear na Stát Aontaithe is ea na Sléibhte Apaláiseacha, agus iad ag rith siar ó dheas ó Thalamh an Éisc i gCeanada trí Shasana Nua go hAlabama. Foirmíodh an sliabhraon sa tréimhse Ordaivíseach, 490-440 milliún bliain ó sin.
Is trua liom na scéalta do chuala go déanach. Chum Uilliam "an Chreatháin" Ó Dáibhoireann an dán Is trua liom na scéalta do chuala go déanach sna 1770í. 
Tar éis an chéad chath de Chogadh Réabhlóideach Mheiriceá (cath a troideadh ag Concord, Massachusetts i mí Aibreáin 1775), dhruid arm na Breataine isteach go Bostún agus chuir mílísteoirí ó Shasana Nua imshuí ar an gcathair. Rinne na Briotanaigh iarracht an léigear a bhriseadh i mí an Mheithimh. Ghabh siad dún a bhí tógtha ag na Meiriceánaigh ar mhullach Bunker Hill ach chaill siad an oiread sin saighdiúirí i rith an ionsaí gurbh éigean dóibh cúlú ar ais go Bostún. Sin iad na heachtraí a spreag an dán seo.
Níor cheill Ó Dáibhoireann an dearg-ghráin a bhí aige ar an mBreatain agus ar an gCinsealacht in Éirinn, ach is léir nach raibh bá dá laghad aige leis na Meiriceánaigh ach oiread. Cheap sé gur chaith an dá dhream go dona leis na Gaeil - mar a deir sé sa dán, "ba bhuartha agaibh Gaelaibh, is ag an slua san do bhur bpléascadh". Ach ba chúis áthais dó é go raibh fórsaí na Breataine á bplancadh ag dream éigin sa deireadh. Tar éis dó cur síos a dhéanamh ar ainriocht na nGael faoi na Péindlíthe, chríochnaigh an file le tagairt don chumhacht mhíleata a bhí acu sa sean-am "nuair a ruaigeadar Caesar as Breatain".
Micheál Ó Maolallaí. Aisteoir Éireannach a bhí i Micheál Ó Maolallaí (Béarla: "Michael "Mick" Lally") a rugadh i Mí na Samhna 1945, agus a d'éag 31 Lúnasa 2010.
Rugadh é i dTuar Mhic Éadaigh i gContae Mhaigh Eo agus fuair sé a chuid oideachais i gColáiste Naomh Mhuire, i Gaillimh. Chuaigh sé leis an múinteoireacht ar dtús ach d'éirigh sé as a phost chun bheith ina aisteoir. 
Réaltaigh sé sa dráma "Translations" le Brian Friel sa bhliain 1980 i gContae Dhoire nuair a bhí sé ina bhall den Chomhlacht Drámaíochta "Field Day", bunaithe ag Brian Friel agus Stephen Rae. Bhí baint aige leis an "Druid Theatre Company" freisin. 
Fuair sé ról "Miley Byrne" sa sobal-dráma "Glenroe", ag leanúint ar aghaidh leis an gcarachtar a bhí aige i "Bracken" ar RTÉ sa bhliain 1978. D'éirigh go maith lena amhrán "The By-Road to Glenroe" sa bhliain 1990. Bhí obair déanta aige ar theilifís Éireannach agus scannáin freisin.
Fuair sé bás ar an 31 Lúnasa 2010.
Alan Kelly (imreoir). B'imreoir sacair gairmiúil as Baile Átha Cliath i bPoblacht na hÉireann é Alan Kelly (5 Iúil 1936 – 20 Bealtaine 2009). Coimeádaí cúil a bhí ann, a chur tús leis a ghairmréim le Fánaithe Bhré agus Droim Conrach in Éirinn, sular bhog sé go Sasana chun imirt le Preston North End. Imreoir idirnáisiúnta a bhí ann chomh maith, a bhí idir na gcuaillí i seacht gcluiche agus dhá scór mar bhall de foireann Phoblacht na hÉireann.
Ba chúl báirí gairmiúla iad a bheirt mhac Gary Kelly agus Alan Kelly, Jr. chomh maith.
Tráth dom ag smaoineamh ar chríochaibh an tsaoil seo. De réir dealraimh, cumadh an aisling Tráth dom ag smaoineamh ar chríochaibh an tsaoil seo, timpeall lár na bliana 1775. Ní fios go cinnte cérbh é an t-údar. Meastar go mb'fhéidir gur scríobh file darbh ainm Seán Mac Cathail é mar gheall ar thagairt don ainm sin i líne 69.
Bhí ainm an údair dírithe go príomha ar imeachtaí sa Spáinn. Bhí arm mór á shlógadh agus longa cogaidh á bhfeistiú ag na Spáinnigh. Mhúscail na hullmhúchái seo suim agus amhras ar fud na hEorpa toisc gur léir go raibh ar intinn ag na Spáinnigh ionradh a dhéanamh ar thír éigin, ní raibh a fhios ag éinne cén tír a bhí i gceist. Cheap an t-údar gurbh í Éire a sprioc, mar a dúirt sé sa dán seo. Ach tháinig na Spáinnigh i dtír ar chósta na hAilgéire i dtús mí Iúil - briseadh orthu agus d'fhan an Ailgéir neamhspleách ar na hEorpaigh go ceann 50 bliain eile. Meastar gur scríobhadh an t-amhrán seo i mí an Mheithimh nó sa chéad leath de mhí Iúil, sular tháinig scéala faoin ionradh ar an Ailgéir chomh fada le hÉirinn. Bhí dóchas ag an údar as na "géanna fiáine", na cumhachtaí Caitliceacha agus an Stíobhartach. Bhain sé sásamh as cruachás na mBriotanach i gCogadh Saoirse Mheiriceá. An teachtaireacht a bhí aige ná "Is í guais na Breataine uain na hÉireann".
Tráth inné is mé tnáite tréith. Aisling thipiciúil den saghas a shamhlaítear leis an údar Eoghan Rua Ó Súilleabháin is ea Tráth inné is mé tnáite tréith. 
Ábhar.
Tá an file ag fálróid leis go dubhach nuair a bhuaileann maighdean álainn - Éire i gcolainn dhaonna - leis. Cé go gcaíonn sí riocht dearóil a clainne tá teachtaireacht dóchais aici don fhile freisin - tá na "géanna fíáine" ar tí filleadh ar ais ar Éirinn chun na Gaill a ruaigeadh. 
Dáta.
Sa dán maíonn an spéirbhean go bhfuil "Arnold...ag fáil an lae" ar fhórsaí na Breataine i gCogadh Saoirse Mheiriceá. Ceaptar mar sin gur cumadh an aisling sa chéad leath den bhliain 1776, sula raibh a fhios ag muintir na hÉireann go raibh teipthe ar ionradh Benedict Arnold ar Cheanada. Ceithre bliana dár gcionn (sa bhliain 1780), d'iompaigh Arnold a chóta agus thaobhaigh sé le fórsaí na Breataine. Mar sin, tá an tagairt mholtach dó sa dán seo ar iarraidh i roinnt de na lámhscríbhinní. 
Tús an dáin.
"Tráth inné is mé tnáite tréith / ar fán i gcéin gan duine im ghaire / tharla tréimhse i ndoire coille / im fhaon-luí ar neoin."
Suantraí dá Mhac Tabhartha. Chum an Ciarraíoch cáiliúil Eoghan Rua Ó Súilleabháin (1748 – 29 Meitheamh 1782) an dán Suantraí dá Mhac Tabhartha san ochtú céad.
Ceo Draíochta. Chum an file Éireannach Eoghan Rua Ó Súilleabháin (1748 – 29 Meitheamh 1782) an dán Ceo Draíochta san ochtú céad déag.
Tús an dáin.
Ceo draíochta i gcoim oíche do sheol mé / trí thíorthaibh mar óinmhid ar strae, / gan príomhcharaid díograis im chóngar / is mé i gríochaibh tar m'eolas i gcéin
An Chuimbris. Teanga P-Cheilteach ab ea an Chuimbris (Béarla: "Cumbric"; Breatnais: "Cymbreg") i dtuaisceart Shasana agus i ndeisceart na hAlban. Meastar freisin nach raibh ann ach canúint de chuid na Breatnaise. Ceaptar go bhfuil an teanga nó an chanúint seo marbh le 700 nó 900 bliain.
Yan, Tan, Tethera.
Ceaptar go mb'fhéidir go bhfuil baint ag na huimhreacha seo a bhíodh á úsáid ag feirmeoirí leis.
Tá an cruatan ar Sheoirse. Chum Eoghan Rua Ó Súilleabháin an t-amhrán Tá an cruatan ar Sheoirse
Dáta.
Cumadh an saothar i lár na bliana 1778, tar éis do na Francaigh teacht isteach i gCogadh Saoirse Mheiriceá ar thaobh na Stát Aontaithe. Luaitear loingeas cogaidh faoi cheannas an Comte d'Estaing a d'fhág calafort Toulon i mí Aibreáin, géarchéim pholaitiúil sa Ghearmáin a d'fhág Seoirse III na Breataine agus an tImpire Josef in adharca a chéile, agus iarrachtaí na mBriotanach chun cabhair míleata a fháil ó na Rúisigh.
Ábhar.
B'ábhar ceiliúrtha d'Eoghan Rua é go raibh sé ina chogadh idir na Francaigh agus na Briotanaigh don chéad uair le cúig bliana déag anuas. Shíl sé go raibh na Spáinnigh ar tí cogadh a fhógairt freisin agus ghuigh sé go ndéanfadh cumhachtaí Caitliceacha na hEorpa ionradh ar Éirinn. Tá sé le tuiscint ón amhrán go raibh an pobal i gcoitinne ag coinneáil súil ghéar ar imeachtaí an chogaidh: "Tá scéalta maithe nódha 'rith / i gcóigibh na Banba". Léiríonn an aiste go raibh cur amach ag Eoghan Rua ar ullmhúcháin mhíleata agus ar imeachtaí taidhleoireachta chumhachtaí móra na hEorpa.
Tús an amhráin.
&lt;poem&gt;
"Tá cruadhtan ar Sheoirse,"
 "Ciodh mór a neart ar fairrge,"
"Ní réidhfidh Éire an gnó dhó,"
 "A shlóighte ciodh tréan"
&lt;/poem&gt;
agus leagan malartach:
&lt;poem&gt;
"Tá an cruadhtan ar Sheoirse"
 "Cídh mór a neart ar fairrge,"
"Ní réidhfidh Éire an gnó dhó"
 "A shlóighte cé tréan"
&lt;/poem&gt;
Pallaidiam. Is é an pallaidiam dúil uimhir a 46, agus is í an tsiombail cheimiceach a sheasann dó ná Pd. Miotal atá ann agus é gann go maith sa dúlra. Ceann de na miotail phlatanamchosúla é, agus é lonrúil, cosúil leis an airgead geal. Ba é an ceimiceoir William Hyde Wollston ba thúisce a d'aithin gur dúil ar leith a bhí ann, agus d'ainmnigh sé é as an astaróideach úd 2 Pallas.
Tá sé iseatóp cobhsaí nádúrtha ag an bpallaidiam: Pd-102 (1.02% de phallaidiam an dúlra), Pd-104 (11.14%), Pd-105 (22.33%), Pd-106 (27.33%), Pd-108 (26.46%) agus Pd-110 (11.72%).
Baintear úsáid as an bpallaidiam le himoibrithe ceimiceacha a chatalú, nó is féidir leis an miotal seo cuid mhór hidrigine a shú isteach. Thairis sin, is féidir hidrigin a ghlanadh ar an dóigh seo, ós rud é nach féidir na gáis eile a stóráil sa phallaidiam mar sin. Dúil úsáideach é an pallaidiam sa tseodóireacht, sa leictreonaic, san fhiaclóireacht agus ina lán teicneolaíochtaí eile. Má mheasctar pallaidiam leis an ór, gheofar ór geal - ór nach bhfuil dath buí an óir ann. 
Is iad na huimhreacha ocsaídiúcháin is tábhachtaí a bhíonn ag an bpallaidiam ná +1, +2, agus +4. I gcuid de na comhdhúile, d'fhéadfá an chiall a bhaint as an bhfoirmle gurb é +3 an uimhir ocsaídiúcháin atá ag an bpallaidiam iontu, ach is é an tuiscint atá ag na saineolaithe ar na comhdhúile seo inniu go bhfuil idir Pd(II) agus Pd(IV) iontu, agus go bhfuil sé de chlaonadh ag an bpallaidiam comhdhúile a dhéanamh a bhfuil an dá staid ocsaídiúcháin seo ar fáil iontu in éineacht.
Erasmus as Rotterdam. Sagart, fealsúnaí agus daonnachaí Críostaí ba ea Erasmus as Rotterdam (a rugadh ar 27 nó 28 Deireadh Fómhair 1469 i Batavice, Rotterdam agus a d'éag ar 12 Iúil 1536 i mBasil, An Eilvéis).
Saol.
Rugadh i mbochtanas é. Ghlacadh isteach i mainistir de chuid na nAgaistíneach é mar stócach. Rinneadh sagart agus níos déanaí easpag de. Chaith sé tréimhse ag déanamh staidéir i bPáras ach in ainneoin gur fhoghlaim sé neart, chuir an cruatan a d'fhulaing sé ansin isteach air. Thaistil sé ó cheann ceann na hEorpa agus chaith sé seal torthúil taitneamhach i Sasana mar ar bhuail sé le na daonnachaithe mór le rá comhaimseartha sa tír sin. 
Chuir sé neart oibre fiúntach i gcló, uilig scríte i Laidin, teanga ina raibh a chumas aitheanta go forleathan. Rinne sé chuir síos agus tráchtaireacht ar a lán de na saothar clasaiceach ón seandomhan agus anuas ar sin cháin sé an Eaglais Chaitliceach agus rinne sé chuid mhaith mholta le na fadhbanna, nárbh fhéidir a shéanna, a bhí aici a réiteach.
Bhí clú agus cáil dochreidte aige thart fán Eoraip agus neart rialaitheoirí ag lorg a chomhairle. Thart faoin am seo is ea a thosaigh an Athleasú Creidimh le Martin Luther agus a thacaithe. Deirtear go raibh sé ar chumas Erasmus stop a chuir le seo agus na fadhbanna a réiteach taobh istigh den Eaglais Chaitliceach agus an deighilt a sheachaint ach de réir dealramh ní raibh sé sásta idirghabháil a dhéanamh. Níor thacaí sé le ceachtar de na dreamanna agus faoi dheireadh ní mó ná sásta a bhí chaon taobh den aighneas. 
Bás.
Tháinig dinnireacht ar Erasmus agus d'éag sé ar an 12 Iúil 1536 i mBasel. 
Cuireadh é in Ardeaglais Basil sa bhliain 1536.
Róidiam. Ceann de na miotail i ngrúpa an phlatanaim is é an róidiam, Rh, dúil uimhir a 45. Ní bhíonn sé le fáil sa dúlra ach go tearc, go háirithe mar neamhghlaine i mianta an phlatanaim, an phallaidiam agus an óir. Ní áibhéil a rá go bhfuil an róidiam seacht n-oiread níos daoire ná an t-ór féin. 
Níl ach aon iseatóp cobhsaí amháin ag an róidiam, mar atá, 103Rh, agus sin é an t-aon chineál róidiam atá le fáil go nádúrtha. Is é 101Rh an t-iseatóp radaighníomhach is fadsaolaí, ach ós rud é nach bhfuil an ceann sin féin ach trí bliana is ceithre mhí ar leathré, ní féidir teacht air sa dúlra. 
Tá an róidiam an-díonta ar na hocsaídeoirí láidre a thuaslagaíonn an chuid is mó de na miotail lómhara féin. Ní dhéanann an t-aigéad nítreach dochar ar bith dó, agus ní oibríonn an "aqua regia" féin air mar a oibríonn sé ar an ór.
Úsáidtear an róidiam i dtiontairí catalaíocha na ngluaisteán - is é sin, sna gléis ghlanta a bhaineann cuid den truailliú de sceithgháis na bhfeithiclí. Is gnách an róidiam sna tiontairí seo a athchúrsáil, agus le fírinne, tá athchúrsáil an róidiam ag obair sách éifeachtach ar na saolta seo.
Tá tábhacht áirithe ag an róidiam sa tseodóireacht freisin, ach is annamh a dhéantar fáinní nó seodra eile as róidiam glan, nó is miotal crua righin é an róidiam - ní ghéillfeadh sé do bhuillí an chasúir - agus leáphointe sách ard aige fosta. Mar sin, níl sé furasta róidiam a shaoirsiniú go seodra. Go tipiciúil, cuirtear brat róidiam ar airgead geal nó ar ór geal le loinnir an róidiam a fhágáil ar an bhfáinne.
Is iad na huimhreacha ocsaídiúcháin is minicí a bhíonn ag an róidiam ina chuid comhdhúl ná +3, ach tá a lán staideanna ocsaídiúcháin eile aige freisin, +4 ach go háirithe, agus ceimic sách casta aige. Tá dhá ocsaíd ann ar a laghad, Rh2O3 nó an trí-ocsaíd déróidiam (uimhir ocsaídiúcháin: +3), agus RhO2 nó dé-ocsaíd an róidiam (uimhir ocsaídiúcháin: +4). I gcomhdhúile coimpléasca de chuid an róidiam, is féidir gurb í an staid fhoirmeálta ocsaídiúcháin atá ag an róidiam ná 0, nó bíonn an t-adamh róidiam timpeallaithe ag lioganna ar féidir teacht orthu ina móilíní neamhspleácha freisin. Sampla de seo is ea Rh4(CO)12.